แนวทางการรับลงทะเบียนผู้มีสิทธิรับเงินเบี้ยยังชีพผู้สูงอายุขององค์การบริหารส่วนตำบล
หงษ์เจริญ ประจำปีงบประมาณ 2556
**************************************************
ต้องลงทะเบียนผู้มีสิทธิรับเงินเบี้ยยังชีพผู้สูงอายุ โดยกำหนดรับลงทะเบียนภายในเดือนพฤศจิกายน ของทุกปี โดยรับลงทะเบียนที่ องค์การบริหารส่วนตำบลหงษ์เจริญ  สำนักปลัด
ผู้สูงอายุและทายาทจะต้องนำเอกสารหลักฐานประกอบคำขอลงทะเบียนขอรับเบี้ยยังชีพผู้สูงอายุ ดังนี้
1.บัตรประจำตัวประชาชนหรือบัตรที่ออกโดยหน่วยงานของรัฐที่มีรูปถ่ายพร้อมสำเนา 1 ชุด (ของผู้สูงอายุ/ทายาท)
2.ทะเบียนบ้านพร้อมสำเนา 1 ชุด (ของผู้สูงอายุ/ทายาท)
3.สมุดบัญชีเงินฝากธนาคาร ธกส.สาขาทรัพย์อนันต์  พร้อมสำเนา 1 ชุด (ถ่ายเอกสารหน้าที่มีเลขที่บัญชีธนาคาร) 
***สำหรับกรณีที่มีผู้ขอรับเบี้ยยังชีพผู้สูงอายุไม่ใช้ทายาท สามารถเปิดบัญชีด้วยตนเองได้เลย 

***สำหรับกรณีที่ผู้ขอรับเบี้ยยังชีพผู้สูงอายุใช้ทายาทเป็นผู้รับเงินแทน    ต้องมาขึ้นทะเบียนก่อน แล้วนำหนังสือจากอบต.ไปเปิดบัญชีที่ธนาคาร ธกส.สาขาทรัพย์อนันต์  

หมายเหตุ 

1. รับลงทะเบียนผู้มีสิทธิรับเงินเบี้ยยังชีพผู้สูงอายุรายใหม่ที่ยังไม่เคยลงทะเบียนมาก่อน ซึ่งเป็นผู้ที่จะมีอายุครบหกสิบปีบริบูรณ์ขึ้นไปในปีงบประมาณ พ.ศ.2556 (โดยเป็นผู้เกิดก่อน 1 ตุลาคม 2495 สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้น เกิดในวันที่ 1 มกราคมของปีนั้น)
2. ผู้สูงอายุที่ลงทะเบียนมีสิทธิได้รับเงินเบี้ยยังชีพผู้สูงอายุ ประจำปีงบประมาณ 2556 (จะได้รับเงินเบี้ยยังชีพผู้สูงอายุตั้งแต่เดือน ตุลาคม 2555 ถึง กันยายน 2556)   

***มีข้อสงสัย ต้องการทราบรายละเอียดเพิ่มเติม สามารถติดต่อสอบถามได้ที่ องค์การบริหารส่วนตำบลหงษเจริญ  สำนักปลัด  โทร.077613157  ต่อ 10  ขอบคุณค่ะ
